Държавен вестник, бр. 51, 2011 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  51
Член 31
Управляващият орган носи отговорността за 
плащане само на допустимите разходи съгласно 
целите на операциите и съответните правила на 
Европейския съюз и националните разпоредби 
на участващите страни. 
Член 32
(1) Водещият бенефициент отговаря за раз­
пределението на средствата към всички крайни 
бенефициенти. 
(2) Средствата ще се отпускат в евро по бан­
кова сметка, посочена от водещия бенефициент 
и вписана в договора за финансиране. Рискът 
от промяната в обменния курс ще бъде поет 
от водещия бенефициент/крайните бенефици­
енти пропорционално за тази част от общите 
разходи, които са били предмет на загуба от 
разлики в обменния курс. 
(3) Водещият бенефициент сключва спора­
зумение за отношенията си с бенефициентите, 
участващи в операцията, което включва и 
разпоредби, гарантиращи стабилно финансово 
управление на средствата, отпуснати за опера­
цията, както и споразумения за възстановяване 
на неправомерно платените средства. 
Член 33
Правилата за допустимост на разходите ще 
бъдат описани в отделни документи, изготвени 
в съответствие с чл. 34 и чл. 89 от Регламента 
на Комисията (EО) № 718/2007, изменен с 
Регламент № 80/2010. Съответните документи 
ще бъдат одобрени от СКН.
Раздел 5
Системи за контрол
Член 34
Контрольорите носят отговорността за 
проверката на доставката на финансирани­
те стоки и услуги, законосъобразността на 
декларираните от бенефициента разходи, че 
тези разходи са действително извършени и 
са в съответствие с релевантните правила 
на ЕС и националните разпоредби, както 
и с условията на договора за финансиране, 
включително с правилата за избираемост на 
разходите, преди да бъдат извършени каквито 
и да е плащания към водещите бенефициенти. 
УО следва да се увери, че разходите на всеки 
водещ/краен бенефициент са били проверени 
от контрольор.
Член 35
УО следва да се увери, че системата за 
контрол на проектно ниво гарантира, че всич­
ки допълнителни документи, изискващи се за 
осъществяване на адекватна одитна пътека 
и касаещи направените разходи и плащания, 
са записани, съхранени в електронен вид и 
са налице, системата за контрол е изградена 
и проверките/верификациите, а също така и 
одитите на операциите са извършени. 
Член 36
Системата за контрол трябва да осигурява 
„верифициране на разходите“, което да по­
твърждава законосъобразността и редовност­
та на разходите, декларирани от водещите/
крайните бенефициенти. Потвърждението се 
издава от контрольора. 
Член 37
В случай, че УО има съмнения относно 
доброто функциониране на системата за кон­
трол, УО съвместно с националния партниращ 
орган вземат мерки за подходящо решение.
Член 38
УО гарантира, че всички неуредени въ­
проси ще бъдат изцяло изяснени, преди да 
се приемат искания за плащане. Няма да се 
приемат молбите за плащания и няма да се 
правят плащания към водещите бенефициенти 
до представянето на пълна и задоволителна 
информация от системата за контрол.
Член 39
В съответствие с чл. 103 от Регламента 
на Комисията (EО) № 718/2007, изменен с 
Регламент № 80/2010, Управляващият орган 
и Националният партниращ орган осигуря­
ват поддържането и функционирането на 
подходяща счетоводна система. 
Сертифициращият орган създава своя 
счетоводна система и е отговорен за поддър­
жането на счетоводни данни в електронна 
форма, касаещи заявените разходи пред 
Европейската комисия.
Член 40
За да се осигури взаимно разбиране на 
правилата, прилагани за контрол, участ­
ващите страни ще разработят специфични 
наръчници за изпълнение, включително 
подробни чеклистове. 
Раздел 6
Одит
Член 41
Одитите трябва да бъдат извършвани с цел 
да се провери ефективното функциониране 
на системите за управление и контрол на 
програмата и въз основата на съответната 
извадка от извършените операции да по­
твърдят разходите, декларирани пред ЕК. 
Член 42
Одитният орган представя на Европей­
ската комисия годишен контролен доклад, 
съдържащ констатациите от извършените 
одити през предишния дванайсетмесечен 
период, завършващ на 30 юни на съответ­
ната година, и докладва всички пропуски, 
открити в системите за управление и контрол 
на програмата.